paragraph_text: Nakon bitke kod Isa i poraza perzijske vojske 333. pr. Kr. Darije III. je bježeći pred Makedoncima morao napustiti gotovo cijelu obitelj, uključujući majku Sisigambis, te kćeri Dripetis i Stateiru II. Navodi se kako je Aleksandar prema zarobljenicima odnosio s velikim poštovanjem. Iako je Stateira II. prvotno bila zaručena s perzijskim plemićem Mazejom koji je umro 328. pr. Kr., udala se za Aleksandra Makedonskog 324. pr. Kr. u gradu Suzi, gdje su se mnogi makedonski dijadosi oženili Perzijankama. Njena sestra Dripetis udala se za Hefestiona.